

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.10**26.** | 2024. gada 27. jūnijā |

##### **Par Ogres novada pašvaldības domes 2022. gada 29. septembra lēmuma “Par Ogres novada pašvaldības stipendiju piešķiršanas komisijas izveidošanu, tās sastāva un nolikuma apstiprināšanu” atcelšanu**

Ogres novada pašvaldības (turpmāk – Pašvaldība) dome 2024. gada 25. aprīlī pieņēma lēmumu “Par Ogres novada pašvaldības iekšējo noteikumu Nr. 28/2024 “Ogres novada pašvaldības stipendiju komisijas nolikums” apstiprināšanu” (protokols Nr. 6; 40), ar kuru tika apstiprināti Pašvaldības iekšējie noteikumi Nr. 28/2024 “Ogres novada pašvaldības stipendiju komisijas nolikums” (turpmāk – nolikums). Nolikuma 5. punkts noteic, ka Ogres novada pašvaldības domes priekšsēdētājs vai domes priekšsēdētāja vietnieks ar rīkojumu izveido komisiju piecu cilvēku sastāvā, nosakot komisijas priekšsēdētāju un sekretāru. Līdz ar to nepieciešams atcelt Pašvaldības domes 2022. gada 29. septembra lēmumu “Par Ogres novada pašvaldības stipendiju piešķiršanas komisijas izveidošanu, tās sastāva un nolikuma apstiprināšanu” (protokols Nr. 22; 27.).

Pamatojoties uz iepriekš minēto un saskaņā ar Pašvaldību likuma 10. panta pirmās daļas 10. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atcelt Ogres novada pašvaldības domes 2022. gada 29. septembra lēmumu “Par Ogres novada pašvaldības stipendiju piešķiršanas komisijas izveidošanu, tās sastāva un nolikuma apstiprināšanu” (protokols Nr. 22; 27.).
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)